Lynn Bei
D'Lynn Bei, gebuer de 4. August, 1988 zu Esch/Uelzecht, ass eng lëtzebuergesch Foussballspillerin, déi als Golkipp gespillt huet. Si war eng Spillerin vum FC Mamer 32.

Ugefaangen huet d'Lynn Bei als Kand an hierem Heemeschtsveräin dem FC Monnerech, ier si 2000 bei d'Dammen vum Progrès Nidderkuer gewiësselt ass. Vun 2002 bis 2010 huet d'Bei beim CS Uewerkuer gespillt, wou hinnen den Opstig an déi éischt Liga gelongen ass an si eng ganz Rëtsch Finallen am Futsal erreecht hunn. Vun 2010 un huet d'Lynn Bei beim FC Mamer an der éischter Equipe gespillt, wou si 2010 d'Halemeeschterschaft an 2017 d'Coupe gewonnen hunn.

Säit 2008 fir d'FLF am Asaz, huet d'Bei 2014 an 2015 bei Prequalifikatiounen véiermol fir d' lëtzebuergesch Dammefoussballnationalekipp gespillt.

Säit 2020 huet d'Bei verletzungsbedingt net méi gespillt an sech aus dem aktive Foussball zréckgezunn.

Kuckt och 

Gebuer 1988
Spillerinne vun der lëtzebuergescher Dammefoussballnationalekipp